*VABILO*

Dragi devetošolci in starši!

Vabimo vas na dogodek »Tržnica srednjih šol«, ki se bo odvil v četrtek, 30. 11. 2023, med 17:00 in 18:30. uro v prostorih Osnovne šole Šmarje - Sap. Spoznali boste lahko 36 različnih srednjih šol, ki ponujajo raznovrstne programe srednjega poklicnega, strokovnega ter gimnazijskega izobraževanja. Našemu povabilu so se v večini odzvale vse srednje šole v osrednjeslovenski regiji z izjemo Gimnazije Šentvid, Gimnazije Bežigrad, Gimnazije Poljane, Konservatorija za glasbo in balet Ljubljana, ki vas vljudno vabijo na dneve odprtih vrat v prihodnjih mesecih.

Z veseljem pa sporočamo, da so se vabilu odzvale vse ostale srednje šole v osrednjeslovenski regiji ter nekaj srednjih šol iz neposredne bližine Grosuplja, kot so Srednja šola Josipa Jurčiča Ivančna Gorica, Grm Novo mesto - center biotehnike in turizma, ŠC Novo mesto (Srednja zdravstvena in kemijska šola, Srednja elektro šola in tehnična gimnazija in Srednja strojna šola) ter Gimnazija in srednja šola Rudolfa Maistra Kamnik. Prav tako pa bodo na dogodku sodelovale šole iz bolj oddaljenih regij, kot so Gimnazija, elektro in pomorska šola Piran, Šola za hortikulturo in vizualne umetnosti Celje, Šolski center Rogaška slatina ter Biotehniški center Naklo.

Stojnice s predstavniki srednjih šol in njihovimi promocijskimi materiali bodo razporejene v 1. in 2. nadstropju šole. Informacije o lokacijah posameznih stojnic boste pridobili ob prihodu.

Vhod v šolo bo omogočen z leve in desne strani v pritličju (ob šolskem igrišču ali ob vrtcu).

Predlagamo, da se na dogodek pripeljete z mestnim avtobusom (LPP linija 3G), saj so možnosti parkiranja v okolici omejene. Parkiranje je možno za šolo ter na Pokopališki cesti (nad gasilnim domom).

Veselimo se vašega obiska in vas lepo pozdravljamo!

Svetovalna služba OŠ Šmarje - Sap.